বাল্মীকি
বাল্মীকি রচিত মূল রামায়ণে ২৪,০০০ শ্লোক ছিল। এই রামায়ণ ছয়টি (মতান্তরে সাতটি) কাণ্ড বা খণ্ডে বিভক্ত ছিল। রামায়ণের উপজীব্য অযোধ্যার রাজকুমার রামের জীবনকথা। খ্রিষ্টপূর্ব ৫০০ থেকে ১০০ অব্দের মধ্যে কোনো এক সময়ে এই মহাকাব্য রচিত হয়। এই মহাকাব্য মহাভারতের পূর্বসূরি।
রামরহস্যোপনিষদ্‌
তেলুগু ভাষায় প্রকাশিত মুক্তিকোপনিষদ্‌ গ্রন্থে হনুমানের প্রতি রামের উপদেশের আকারে যে ১০৮টি উপনিষদের তালিকা পাওয়া যায়, তাতে এই উপনিষদের ক্রমসংখ্যা ৫৪। কোলব্রুক উত্তর ভারতে জনপ্রিয় ৫২টি উপনিষদের যে তালিকা দিয়েছেন, তাতে এই উপনিষদের নাম নেই। নারায়ণ "বিবলিওথিকা ইন্ডিকা" গ্রন্থে দক্ষিণ ভারতে জনপ্রিয় উপনিষদ্‌গুলির যে সংকলন প্রকাশ করেছিলেন, তাতেও এই উপনিষদ্‌টি অনুপস্থিত।